b"\n_START_ARTICLE_\nCAS-i registreerimisnumber\n_START_PARAGRAPH_\nCAS-i registreerimisnumber (Chemical Abstracts Service'i number, l\xc3\xbchendatult CAS-number)  on keemilistele ainetele ja paljudele materjalidele unikaalne numbriline identifikaator, mis on omistatud Chemical Abstracts Service poolt._NEWLINE_CAS registreerimisnumbreid kasutatakse teaduslikus kirjanduses alates v\xc3\xa4hemalt 1957. aastast keemiliste elementide, orgaaniliste ja anorgaaniliste \xc3\xbchendite, aga ka pol\xc3\xbcmeeride, mineraalide, isotoopide, sulamite ja varieeruva koostisega v\xc3\xb5i bioloogilise p\xc3\xa4ritoluga materjalide korral._NEWLINE_CAS-numbrid ei ole seotud ainete keemilise olemusega ega \xc3\xbchegi varasema klassifikatsiooniga. Neid on lihtne kasutada otsingutes andmebaaside kaudu ilma ainete erinevaid ja keerulisi nimetusi teadmata."